
Nr. 5/3322/2026/21.08.2026
                                                                                                                                          APROB,
Director General

ANUNȚ PUBLICITATE

INVITAȚIE DE PARTICIPARE LA OFERTARE
[bookmark: _Hlk97209905][bookmark: _Hlk139370368]pentru realizarea achiziției directe  privind contractarea serviciilor de transport auto cu platforma pentru 7 autoturisme indisponibilizate


Denumire oficială: Agenția Națională de Administrarea a Bunurilor Indisponibilizate,
CIF: 36461480, Adresă: Str. Regina Elisabeta, Nr.3, Sector 3, Localitate București,
Țară: România, Tel: +40 0372573000, Fax: +40 0372271435,
E-mail: achizitiipublice.anabi@just.ro pentru transmitere notificări oferte și solicitări clarificări
Punct(e) de contact: Marian TEODORESCU, În atenția: Marian TEODORESCU 

[bookmark: _Hlk97209945][bookmark: _Hlk139370385]1. DENUMIRE CONTRACT: Servicii de transport auto cu platforma pentru 7 autoturisme indisponibilizate depozitate pe raza localităților specificate în caietul de sarcini, până la depozitul ANABI de pe raza jud. Ilfov, conform caiet de sarcini si contract atașate.
2. DATA LIMITĂ DEPUNERE OFERTĂ ÎN SEAP ȘI TRANSMITERE NOTIFICARE PE ADRESA DE E-MAIL (achizitiipublice.anabi@just.ro): 28.08.2026, ora 23:59

[bookmark: _Hlk92783333]3. TIP ANUNȚ: Achiziții/ Cumpărări directe

4. TIP CONTRACT: Servicii

[bookmark: _Hlk95828918]5. COD ȘI DENUMIRE CPV: 50118110-9 Servicii de remorcare a vehiculelor (Rev.2);
50118000-5 Servicii de asistenta rutiera (Rev.2);
[bookmark: _Hlk92723147]
6. VALOARE ESTIMATĂ: 17.197,56 lei fără TVA - RON

7. DESCRIERE CONTRACT: Contractul presupune prestarea serviciilor  de transport auto cu platforma pentru 7 autoturisme indisponibilizate depozitate pe raza localităților specificate în caietul de sarcini, până la depozitul ANABI de pe raza jud. Ilfov, conform caiet de sarcini si contract atașate 
8. CONDIȚII REFERITOARE LA CONTRACT:
Condiții de livrare/prestare: Conform prevederilor legale în vigoare, dar și condițiilor contractuale și caietului de sarcini atașate mai jos.
Condiții de plată: Conform art.6 alin (1) din OUG 146/2002 privind formarea şi utilizarea resurselor derulate prin trezoreria statului "Instituţiile publice, indiferent de sistemul de finanţare, au obligaţia sa vireze sumele reprezentând contravaloarea bunurilor achiziţionate, serviciilor prestate sau lucrărilor executate în conturile agenţilor economici beneficiari, deschise la unităţile trezoreriei statului în a căror rază aceştia sunt înregistraţi fiscal."
Plata se efectuează cu OP, conform Legii nr.72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, în maxim 30 de zile de la data când sunt îndeplinite în mod cumulativ următoarele trei condiții:
a) Recepție;
b) Facturare;
c) Încarcarea facturii în sistemul Ro e-Factura, în vederea efectuării plății.

Ofertanții interesați, se vor asigura că au dreptul efectuării serviciilor ce se doresc a se contracta, cu respectarea legislației în domeniu, în vigoare, iar în cazul în care trebuie să prezinte și alte documente (în plus decât cele solicitate în mod obișnuit: Certificat de Inspecție Tehnică Periodică; Certificat de Înmatriculare cu viza ITP aplicată pe talon; Poliță de asigurare RCA valabilă; Poliță de asigurare CMR; Carte de Identitate a Vehiculului; Licență de Transport; Permisul de conducere valabil și, dacă este cazul, Atestatul conducătorului auto valabil), ca de exemplu: autorizații/ atestate/ certificate/ avize, etc. eliberate de alte instituții abilitate în domeniu, precum ARR, au obligația prezentării și a acestor documente.

9. CONDITII DE PARTICIPARE: Ofertele se depun în mod obligatoriu numai în catalogul SEAP.
[bookmark: _Hlk92361585]După publicarea ofertei în catalogul electronic SEAP, ofertanții trebuie să transmită în mod obligatoriu (fără a depăși data și ora limită), o notificare la adresa de e-mail sau numărul de fax indicate în anunț, privind depunerea ofertei în catalogul SEAP.
Notificarea transmisă pe e-mail va conține următoarele informații privind elementele de identificare ale ofertei publicate în catalogul SEAP:
· denumire titlu/reper "Ofertă conform Anunț publicitate ADV..." (nr. și data din SEAP);
· număr referință (din SEAP);
· cod CPV (se va prelua din anunț);
· denumire firmă;
· CIF/CUI firmă;
· număr de înregistrare firmă la Registrul Comerțului (J../.../...);
· firma este plătitoare sau neplătitoare de TVA;
· cont de trezorerie și localitatea trezoreriei unde este deschis contul;
· nume și prenume administrator firmă.
· FORMULARUL DE PROPUNERE FINANCIARĂ ȘI LOGISTICĂ, (pus la dispozitie de Autoritatea contractanta în cadrul documentației de atribuire). Acesta poate fi transmis pe e-mail o dată cu notificarea sau poate fi încărcat în SEAP o data cu publicarea ofertei.
Notificarea transmisă pe e-mail are rolul de a facilita identificarea cu ușurință a tuturor ofertanților participanți, evitând, astfel, omiterea vreunei oferte depuse în catalogul SEAP.
Nu sunt luate în considerare ofertele care nu sunt depuse în catalogul SEAP, precum și cele pentru care nu s-au transmis notificări privind depunerea (publicarea) ofertelor în catalogul SEAP, în termenul prevăzut în anunț.
[bookmark: _Hlk97128389]Ofertantului cu prețul cel mai scăzut i se va solicita copii după:
- Certificatul de Inspecție Tehnică Periodică;
- Certificatul de Înmatriculare cu viza ITP aplicată pe talon;
- Polița de asigurare RCA valabilă;
- Polița de asigurare CMR, valabilă, care să acopere valoare autovehiculelor transportate;
- Cartea de Identitate a Vehiculului;
- Licența de Transport;
- Permisul de conducere valabil al conducătorului auto și, dacă este cazul,
- Atestatul conducătorului auto valabil.
- Dacă nu este detinătorul de drept al autoplatformei cu care va presta serviciile, va trebui să prezinte documente justificatoare care să ateste dreptul de folosință al autoplatformei (ex: contract comodat,contract de închiriere, etc).
După acceptarea și finalizarea achiziției în catalogul SEAP, ofertantului câștigător, i se va mai solicita depunerea unui angajament de confidențialitate privind tratarea oricăror informații care i-au fost aduse la cunoștință sau la care are acces în legătură cu obiectul și datele contractului, drept confidențiale și nu va transmite unei terțe părți fără aprobarea prealabilă și scrisă a ANABI, inclusiv după încetarea activităților ce presupun accesul la aceste informații.
Ofertanții vor proceda mai întâi la încărcarea ofertelor în SEAP și mai apoi la transmiterea pe e-mail sau fax, a notificărilor privind publicarea ofertei în catalogul electronic din SEAP, aceste două operațiuni se recomandă a se realiza doar, după expirarea termenului de răspuns (al Autorității Contractante), la eventualele solicitări de clarificări transmise de ofertanți, astfel încât aceștia să dețină toate detaliile achiziției, iar prețul pe care îl vor oferta, să includă toate elementele pe care le presupune achiziția/contractul.
Operațiunile de mai sus, se recomandă a se realiza cât mai aproape de termenul limită pentru depunea ofertelor, fără a depăși însă, data și ora limită de depunere, deoarece ofertele publicate în SEAP, a căror dată și oră de actualizare/publicare în SEAP, este ulterioară datei și orei mail-ului/faxului primit cu notificarea, nu vor fi luate în considerare.

10. CRITERIU DE ATRIBUIRE: Prețul cel mai scăzut.
Se va analiza doar oferta încărcată în catalogul SEAP care îndeplinește condițiile prevăzute în anunț și care prezintă prețul cel mai scăzut. În cazul în care sunt necesare clarificări cu privire la îndeplinirea cerințelor prevăzute în anunț, se solicită informații/documente în acest sens, ofertantului care a încărcat oferta cu prețul cel mai scăzut în SEAP.
Dacă se constată îndeplinirea cerințelor din anunț de către ofertantul cu prețul cel mai scăzut, se va aplica mecanismul tehnic de derulare a achiziției directe stabilit de SEAP, realizându-se achiziția directă cu ofertantul în cauză. Dacă se constată că nu sunt îndeplinite cerințele din anunț, de către ofertantul cu prețul cel mai scăzut, i se va transmite acestuia o înștiințare prin e-mail sau fax cu privire la cele constatate și se va trece la analiza ofertei încărcate în SEAP, care prezintă următorul preț, continuându-se, în mod corespunzător, până la identificarea și stabilirea ofertei câștigătoare.

11. INFORMAȚII SUPLIMENTARE: Depunerea ofertei în catalogul electronic din SEAP, de către ofertant, presupune că acesta îndeplinește atât condițiile și cerințele prevăzute în anunț, dar și faptul că acesta a acceptat în prealabil, în totalitate și fără restricții condițiile generale și particulare care guvernează viitorul contract de achiziție publică, după cum sunt acestea prezentate în prezentul anunț (precum și în caietul de sarcini, și proiectul/modelul de contract), ca fiind singura bază de desfășurare a achiziției, indiferent de situația ori de propriile sale condiții (ale ofertantului).
Sistemul Electronic de Achiziții Publice pune la dispoziția operatorilor economici care utilizează catalogul electronic, posibilitatea tehnică privind publicarea ofertelor și documentelor însoțitoare (semnate și ștampilate), în catalogul SEAP, atât în cadrul secțiunii „încărcare document de descriere/broșură” (ca și fișier tip .pdf, scanat la o rezoluție astfel încât să se încadreze în limita maximă permisă/acceptată de SEAP - 1024 Kb), precum și ca poze (în limita maximă permisă de SEAP, privind numărul, tipul și mărimea fișierelor acceptate).
Caietul de sarcini și proiectul/ modelul de contract se regăsesc publicate pe site-ul ANABI, în secțiunea dedicată achizițiilor publice https://anabi.just.ro/achizitii
Operatorii economici pot solicita eventuale clarificări la adresa de e-mail sau numărul de fax indicate în anunț, până la data 25.08.2026, ora 10:00, iar autoritatea contractantă va posta răspunsul la solicitările de clarificări, până la data de 26.08.2026, ora 12:00, pe site-ul ANABI, în secțiunea dedicată achizițiilor publice https://anabi.just.ro/achizitii.
Având în vedere că realizarea achiziției directe și finalizarea achiziției directe se va realiza prin intermediul catalogului electronic SEAP, nu se transmit înștiințări privind rezultatul achiziției, întrucât atribuirea achiziției directe prin intermediul catalogului SEAP este accesibilă tuturor celor interesați.

12. DE REȚINUT CĂ: Atât publicarea ofertelor în catalogul electronic din SEAP, cât și transmiterea notificărilor privind depunerea (publicarea) ofertelor în catalogul din SEAP, trebuie realizate înaintea expirării termenului limită (data și ora) prevăzut în anunț.
Atenție: După transmiterea notificării pe adresa de e-mail/fax, operatorilor economici le este interzis să modifice sau să actualizeze ofertele publicate în SEAP, în caz contrar, ofertele nu vor mai fi luate în considerare.
Toți ofertanții participanți trebuie să-și mențină publicată oferta în SEAP, cel puțin, până la data finalizării achiziției în SEAP de către autoritatea contractantă (sau chiar și după această dată), deoarece, în cazul în care ofertantul cu prețul cel mai scăzut, nu va accepta (în termen), cumpărarea directă în SEAP, sau nu va transmite (în termen), celelalte documente solicitate de Autoritatea Contractantă după finalizarea achiziției directe în catalogul SEAP, acest lucru echivalează cu neîndeplinirea cerințelor din anunț, drept pentru care se va transmite acestuia o înștiințare prin e-mail sau fax cu privire la cele constatate și se va trece la analiza ofertei încărcate în SEAP, care prezintă următorul preț, continuându-se, în mod asemănător, până la identificarea și stabilirea ofertei câștigătoare, pentru atribuirea achiziției/contractului.
Nu se acceptă oferte alternative - transmiterea mai multor oferte de preț/notificări, diferite.
Pentru a evita egalitatea de preț, introduceți prețuri ce conțin și două zecimale după virgulă.
În cazul în care ne vom regăsi în situația în care mai multe oferte se vor clasa pe locul I în clasamentul realizat după aplicarea criteriului de atribuire (datorită egalității de prețuri), pentru departajarea ofertelor se va proceda la inițierea achiziției directe prin intermediul catalogului electronic disponibil în SEAP, cu toți ofertanții cu prețul egal, aflați pe primul loc în clasament, acordând tuturor același termen de răspuns.
Se va accepta ofertantul care va acorda prețul cel mai mic (respectiv reducerea cea mai mare), după îmbunătățirea ofertei, în sensul micșorării acesteia, utilizând mecanismul tehnic care permite acest lucru prin intermediul catalogului electronic disponibil în SEAP.





















Nr. 2/3322/2026/18.08.2026
	APROB,

Director General
Ordonator Terțiar de Credite



CAIET DE SARCINI

1. Introducere
1.1 Scopul documentului
Prezentul Caiet de sarcini stabilește cerințele tehnice minime, condițiile de executare a serviciilor și regulile pe care operatorii economici trebuie să le respecte la elaborarea ofertei și pe întreaga durată de executare a contractului.
Documentul are rolul de a asigura desfășurarea achiziției în condiții de transparență, tratament egal și utilizare eficientă a fondurilor publice, precum și executarea serviciilor în condiții de siguranță pentru bunurile administrate de Agenția Națională de Administrare a Bunurilor Indisponibilizate.
1.2 Caracterul cerințelor
Toate cerințele prevăzute în prezentul Caiet de sarcini reprezintă cerințe tehnice minime și obligatorii.
Operatorii economici pot propune soluții tehnice superioare, cu condiția ca acestea:
•	să respecte în totalitate obiectul achiziției; 
•	să nu genereze costuri suplimentare pentru Autoritatea Contractantă; 
•	să asigure un nivel de calitate cel puțin egal cu cel solicitat. 
O ofertă care nu îndeplinește cerințele minime obligatorii va fi considerată neconformă, potrivit prevederilor documentației de atribuire și legislației aplicabile. Această abordare este în acord cu formularea din caietul de sarcini încărcat, care precizează caracterul minimal și obligatoriu al cerințelor.
2. Informații generale
2.1. Autoritatea contractantă
Autoritatea contractantă este Agenția Națională de Administrare a Bunurilor Indisponibilizate (A.N.A.B.I.), cu sediul în B-dul Regina Elisabeta, nr. 3, sector 3, cod poștal 030015, telefon: 0372.573.000 și fax: 0372.271.435.
2.2. Descrierea cadrului existent din sectorul relevant
Agenția Națională de Administrare a Bunurilor Indisponibilizate (A.N.A.B.I.) este o instituție publică de interes național, cu personalitate juridică, în subordinea Ministerului Justiției. 
În conformitate cu prevederilor art. 28 alin. (1) din Legea 318/2015 pentru înființarea, organizarea și funcționarea Agenției Naționale de Administrare a Bunurilor Indisponibilizate și pentru modificarea și completarea unor acte normative: ” La solicitarea procurorului sau a instanței de judecată, Agenția depozitează temporar și administrează bunurile mobile indisponibilizate a căror valoare individuală depășește, la momentul dispunerii măsurii asigurătorii, echivalentul în lei al sumei de 15.000 euro; în acest scop, Agenția este numită custode, în sensul art. 252 alin. (9) din Legea nr. 135/2010, cu modificările și completările ulterioare.”
Totodată potrivit art. 28 alin. (2) din Legea 318/2015: ”Bunurile prevăzute la alin. (1) sunt predate Agenției în temeiul unui proces verbal de predare-preluare încheiat între Agenție și organele care duc la îndeplinire măsurile asigurătorii, potrivit art. 251 din Legea nr. 135/2010, cu modificările și completările ulterioare, respectiv potrivit dispozițiilor art. 7 lit. e) din Legea nr. 188/2000 privind executorii judecătorești, republicată, cu modificările și completările ulterioare.”
[bookmark: _Hlk60663605]2.3 Obiectivul achiziției
Obiectivul principal al achiziției îl reprezintă asigurarea transportului autovehiculelor în condiții de deplină siguranță, fără producerea unor deteriorări și cu respectarea termenelor stabilite de Beneficiar.
2.4 Principii de executare
Pe întreaga durată a executării serviciilor, Prestatorul va respecta următoarele principii:
•	protejarea integrității bunurilor transportate; 
•	utilizarea unor mijloace tehnice adecvate; 
•	intervenția promptă; 
•	minimizarea riscurilor de deteriorare; 
•	trasabilitatea operațiunilor efectuate; 
•	cooperarea permanentă cu reprezentanții Beneficiarului. 
2.5 Domeniul de aplicare
Prezentul Caiet de sarcini se aplică tuturor serviciilor de transport care vor fi executate în baza contractului și a Ordinelor de transport emise de Beneficiar, indiferent de numărul de autovehicule transportate, locația acestora sau modalitatea de organizare a curselor.


3. Obiectul achiziției
3.1 Obiectul prezentei achiziții îl constituie prestarea serviciilor de transport rutier cu autoplatformă pentru autovehiculele aflate în administrarea Agenției Naționale de Administrare a Bunurilor Indisponibilizate, în vederea îndeplinirii atribuțiilor prevăzute la art. 28 și art. 29 din Legea nr. 318/2015. 
3.2 Serviciile solicitate includ toate operațiunile necesare executării complete a transportului, respectiv:
•	deplasarea autoplatformei la locul indicat de Beneficiar; 
•	evaluarea condițiilor de încărcare; 
•	încărcarea autovehiculului; 
•	asigurarea și fixarea acestuia pe platformă; 
•	transportul până la destinația stabilită; 
•	descărcarea și amplasarea în locația indicată de reprezentantul Beneficiarului. 
3.3 Transportul se va efectua de la locațiile în care se află autovehiculele până la depozitul ANABI situat pe raza județului Ilfov sau la o altă destinație indicată în mod expres de Beneficiar.
3.4 Prestatorul va executa serviciile utilizând mijloace tehnice și personal calificat, astfel încât pe întreaga durată a operațiunilor să fie asigurată integritatea autovehiculelor transportate.
3.5 Obiectul achiziției îl constituie transportul pe platformă pentru: 
	Nr. crt.
	Marca auto
	Serie șasiu
	Valoare asigurată (euro)
	Locul depozitării

	1
	AUDI A8
	WAUZZZ4H6FN014947
	20.000
	Mun. Galați, jud. Galați

	2
	HYUNDAI i30
	TMAHC51AAPJ037082
	29.000
	Cluj-Napoca, jud. Cluj

	3
	FIAT DUCATO CAPRON
	ZFA25000002N99141
	40.000
	București, sector 1

	4
	AUDI TT
	TRUZZZFV1G1002239
	28.400
	Râmnicu-Vâlcea, jud. Vâlcea

	5
	MERCEDES BENZ E 200 D
	WDD2130041A004440
	17.000
	Râmnicu-Vâlcea, jud. Vâlcea

	6
	HYUNDAI KONA
	KMHK581GFLU071977
	29.000
	Mun. Cluj-Napoca, jud. Cluj

	7
	PORSCHE TAYCAN TURBO S
	WP0ZZZY1ZLSA65875
	71.000
	Mun. Arad, jud. Arad


4. Cerințe privind serviciile de transport auto cu autoplatformă
4.1 Cerințe privind autoplatforma
Autoplatforma utilizată pentru executarea serviciilor trebuie să îndeplinească cumulativ următoarele cerințe:
a) să fie specializată și omologată pentru transportul autovehiculelor;
b) să fie aptă pentru circulația pe drumurile publice;
c) să dețină Inspecția Tehnică Periodică valabilă;
d) să respecte normele legale privind siguranța transporturilor rutiere;
e) să fie înmatriculată sau autorizată pentru circulație;
f) să dețină poliță RCA valabilă;
g) să fie dotată cu echipamente adecvate pentru încărcarea și descărcarea autovehiculelor, inclusiv macara, platformă hidraulică sau braț hidraulic, după caz;
h) să aibă o capacitate de transport corespunzătoare greutății autovehiculelor transportate.
4.2 Dreptul de utilizare
Operatorul economic va face dovada dreptului de proprietate sau a dreptului legal de folosință asupra autoplatformei utilizate pentru executarea contractului.
În cazul în care autoplatforma nu se află în proprietatea operatorului economic, acesta va prezenta documente justificative care atestă dreptul de utilizare (de exemplu: contract de închiriere, contract de comodat sau alt titlu juridic).
4.3 Manipularea autovehiculelor
Încărcarea, manipularea și descărcarea autovehiculelor vor fi efectuate exclusiv cu echipamente adecvate și de personal calificat, astfel încât să fie prevenită orice deteriorare a bunurilor.
Toate operațiunile vor fi executate în locul și în poziția indicate de reprezentantul Beneficiarului.
4.4 Personalul
Prestatorul va asigura personal suficient și calificat pentru executarea serviciilor.
Conducătorii autoplatformelor trebuie:
•	să dețină permisul corespunzător categoriei vehiculului; 
•	să fie atestați pentru efectuarea acestui tip de transport; 
•	să respecte legislația privind timpul de conducere și de odihnă; 
•	să respecte normele privind securitatea și sănătatea în muncă. 
4.5 Licențe și autorizații
Prestatorul va deține pe întreaga durată a contractului:
•	licență de transport valabilă; 
•	toate autorizațiile necesare desfășurării activității; 
•	documentele de înmatriculare ale autoplatformelor; 
•	polițele de asigurare solicitate. 
Copiile documentelor vor fi anexate ofertei tehnice sau vor fi prezentate la solicitarea Autorității Contractante, după caz. 
4.6 Asigurarea bunurilor
Prestatorul va deține o poliță de asigurare CMR valabilă, care să acopere riscurile de pierdere, furt, distrugere sau avariere a autovehiculelor transportate.
În cazul organizării transporturilor în grupaj, valoarea asigurată trebuie să fie cel puțin egală cu valoarea totală estimată a autovehiculelor transportate în cadrul aceleiași curse. 
4.7 Echipamente auxiliare
Prestatorul va asigura toate echipamentele necesare manipulării autovehiculelor, inclusiv:
•	startere (booster); 
•	cărucioare pentru deplasarea autovehiculelor; 
•	trolii; 
•	dispozitive de ridicare; 
•	alte echipamente necesare încărcării și descărcării în condiții de siguranță. 
Aceste echipamente sunt incluse în prețul ofertat și nu vor fi facturate separat. 
4.8 Autovehicule nefuncționale
Prestatorul trebuie să fie pregătit pentru transportul autovehiculelor:
•	cu bateria descărcată; 
•	cu roțile blocate; 
•	cu frâna de parcare electrică activată; 
•	cu schimbătorul de viteze în poziția „P”; 
•	care nu pot fi pornite. 
În aceste situații, Prestatorul va utiliza echipamentele adecvate, fără a solicita costuri suplimentare Beneficiarului.
4.9 Situația autovehiculelor preluate din locații diferite
Operatorul economic va detalia oferta prin indicarea prețului individual pentru fiecare autovehicul transportat. Operatorul economic nu va putea pretinde o sumă mai mare decât cea ofertată pentru transportul fiecărui autovehicul identificat prin serie de șasiu.
În situația în care, din motive independente de voința Autorității Contractante, nu va mai fi necesară preluarea uneia sau mai multor mașini dintre cele enumerate, Operatorul economic nu va putea factura mai mult decât serviciile efectiv prestate până la momentul finalizării contractului. În această ipoteză, valoarea contractului va fi diminuată cu echivalentul sumei ofertate pentru transportul autovehiculului/autovehiculelor care nu a/au mai fost preluat/preluate.
Pentru autovehiculele netransportate, Beneficiarul nu va datora și nu va efectua nicio plată către Prestator.
5. Modalitatea de selecție
Criteriul de atribuire va fi: „prețul cel mai scăzut”, dintre ofertele declarate admisibile din punct de vedere tehnic și care îndeplinesc toate cerințele minime prevăzute în prezentul Caiet de sarcini.
6. Dispoziții finale
6.1 Toate cerințele prevăzute în prezentul Caiet de sarcini au caracter minimal și obligatoriu.
Nerespectarea oricărei cerințe obligatorii poate conduce la respingerea ofertei ca neconformă, în condițiile legislației aplicabile și ale documentației de atribuire. Această regulă este prevăzută expres în documentul încărcat. 
6.2 Operatorul economic este responsabil pentru verificarea tuturor informațiilor necesare elaborării ofertei și pentru asumarea tuturor costurilor aferente executării serviciilor.
6.3 Prin depunerea ofertei, operatorul economic confirmă că:
•	a analizat integral documentația de atribuire; 
•	înțelege cerințele tehnice și contractuale; 
•	dispune de resursele necesare pentru executarea serviciilor; 
•	acceptă executarea contractului în condițiile prevăzute de documentația de atribuire. 
6.4 În cazul în care, pe durata executării contractului, intervin modificări legislative care afectează cerințele tehnice sau modalitatea de executare a serviciilor, acestea vor fi aplicate cu respectarea dispozițiilor legale și a clauzelor contractuale. 


























CONTRACT DE PRESTĂRI SERVICII DE TRANSPORT CU PLATFORMA
Beneficiar nr. _________ data _____________
Prestator nr.  _________ data ______________


În temeiul Legii nr. 98/2016 privind achizițiile publice și H.G. nr. 395/2016 pentru aprobarea Normelor de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016, s-a încheiat prezentul contract între:

1. PĂRȚILE CONTRACTANTE 
Agenția Națională de Administrare a Bunurilor Indisponibilizate (ANABI), cu sediul în B-dul Regina Elisabeta nr. 3, etajele 3 și 5, Municipiul București, sector 3, cod poștal 030015, telefon: 0372.573.000 și fax: 0372.271.435, CUI nr. 36461480, cont bancar: RO02TREZ23A610100200107X, deschis la Trezoreria Sector 3, București - reprezentată legal prin d-na. _____________, director general, în calitate de BENEFICIAR, pe de o parte 
și 
S.C. .................................................., în calitate de PRESTATOR, pe de altă parte.

2. DEFINIŢII
2.1. În prezentul contract următorii termeni vor fi interpretați astfel:
a) contract - actul juridic care reprezintă acordul de voinţe al celor două părţi, și care este încheiat între o autoritate contractantă, în calitate de „beneficiar” şi un prestator de servicii, în calitate de „prestator”;
b) beneficiar şi prestator - părţile contractante, aşa cum sunt acestea numite în prezentul contract;
c) prețul contractului - prețul plătibil prestatorului de către beneficiar, în baza contractului pentru îndeplinirea integrală și corespunzătoare a tuturor obligațiilor asumate prin contract;
d) act adițional - document ce modifică prezentul contract de servicii de transport cu platforma; 
e) oferta – oferta atribuită în catalogul electronic SEAP; 
f) caiet de sarcini - document, reprezentând anexă a prezentului contract de servicii, întocmit de către beneficiar, care include definirea condițiilor, specificațiilor tehnice și, totodată, indicațiile privind regulile de bază care trebuie respectate de către prestator; 
g) documentație de achiziție - documentație ce cuprinde toate informațiile legate de obiectul contractului de achiziție publică și de procedura de atribuire a acestuia, inclusiv caietul de sarcini;
h) grupaj – transportul simultan al unuia sau mai multor autovehicule în cadrul aceleiași curse;
i) durata contractului - intervalul de timp în care prezentul contract operează valabil între părți, potrivit legii, ofertei și documentației de atribuire, de la data intrării sale în vigoare și până la până la îndeplinirea obligațiilor prevăzute în contract; 
j) rezoluțiunea contractului – desființarea contractului la cererea uneia dintre părți  ca urmare a faptului că cealaltă parte nu și-a executat în mod culpabil obligațiile contractuale; 
k) standarde/condiții tehnice de calitate - standardele, reglementările tehnice sau altele asemenea, prevăzute în caietul de sarcini; 
l)  forța majoră și cazul fortuit - conform art. 1351 Cod Civil, dacă legea nu prevede altfel sau părţile nu convin contrariul, răspunderea este înlăturată atunci când prejudiciul este cauzat de forţă majoră sau de caz fortuit. Dacă, potrivit legii, debitorul este exonerat de răspundere contractuală pentru un caz fortuit, el este, de asemenea, exonerat şi în caz de forţă majoră;
m) forţa majoră - orice eveniment extern, imprevizibil, absolut invincibil şi inevitabil. Sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
n)  cazul fortuit - eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs;
o) zi – în cazul în care în cuprinsul contractului nu este specificat dacă termenul pe zile este calendaristic sau lucrător, se va avea în vedere termenul de zile calendaristice;
p) an - 365 de zile.

3. OBIECTUL CONTRACTULUI
3.1. Obiectul contractului îl constituie prestarea serviciilor de încărcare, transport pe autoplatformă și descărcare până la depozitul ANABI din județul Ilfov pentru autovehiculele indisponibilizate identificate în mod detaliat (marcă, model, serie șasiu, valoare și locație de preluare) în Anexa la prezentul contract (Centralizatorul autovehiculelor), care preia integral datele din Anexa la Caietul de Sarcini.
3.2. Transportul se va efectua de la locul situării bunurilor, până la depozitul ANABI de pe raza jud. Ilfov.
3.3. Beneficiar: Agenția Națională de Administrare a Bunurilor Indisponibilizate (ANABI).
3.4. Scopul serviciilor de transport: îndeplinirea de către ANABI a atribuțiilor prevăzute la art. 28 alin. (1) și art. 29 din Legea nr. 318/2015.
3.5. Data preluării și predării autovehiculelor: autovehiculele vor fi preluate și predate în aceeași dată.
3.6. Dacă preluarea și predarea mașinilor nu poate fi realizată în cursul aceleiași zile, predarea se va face în ziua succesivă preluării. 
3.7. Executarea contractului se va realiza în termen de 2 zile de la data notificării de către Beneficiar, cu posibilitatea prelungirii acestui termen prin acordul părţilor.

4. PREȚUL CONTRACTULUI 
4.1. Preţul convenit în lei pentru îndeplinirea contractului, respectiv preţul serviciilor prestate, plătibil prestatorului de către Beneficiar este cel inclus de prestator în Catalogul electronic S.E.A.P., respectiv ......... fără TVA, la care se adaugă TVA în cotă de 21%, respectiv ........ lei.
4.2. Valoarea totală a contractului este de ......... lei cu TVA inclus, reprezentând contravaloarea serviciilor de transport cu platforma a autovehiculelor.
4.3. Preţul contractului este ferm şi neajustabil, exprimat în lei, pe întreaga perioadă de derulare a prezentului contract, cu excepția reducerii proporționale a prețului prevăzută la art. 5, care operează în temeiul prezentului contract și nu constituie modificare a acestuia.
4.4. Contravaloarea serviciilor prestate se va plăti pe baza facturilor fiscale emise de prestator şi a procesului verbal de recepție al fiecărui autovehicul, prin ordin de plată, în contul de trezorerie/bancă al prestatorului, conform Legii nr. 72/2013 pentru combaterea întârzierii în executarea obligațiilor de plata a unor sume de bani rezultând din contracte și clauzelor contractuale stabilite de părți.
4.5. Factura emisă va evidenția costul individual al transportului fiecărei mașini identificate prin seria de șasiu a acesteia.
4.6. Pentru autovehiculele netransportate, beneficiarul nu va datora și nu va efectua nicio plată către prestator.

5. CLAUZĂ PRIVIND REDUCEREA PREȚULUI ȘI EXCEPTAREA DE LA PLATĂ
5.1. Beneficiarul are dreptul de a renunța la transportul anumitor autovehicule planificate inițial, dacă, din motive independente de voința sa, transportul acestora nu se mai impune.
5.2. Renunțarea la transportul anumitor autovehicule se va face prin notificarea Prestatorului în scris, prin e-mail sau prin alte mijloace convenite de comun acord, înainte de începerea efectivă a operațiunii de încărcare a acelor mașini.
5.3. Pentru autovehiculele care nu se mai transportă conform prezentului articol, Beneficiarul nu va datora Prestatorului nicio sumă de bani, tarif de transport, penalitate sau despăgubire. Prețul total al contractului se va reduce proporțional, aplicându-se exclusiv tariful per unitate, conform ofertei comunicate, doar pentru autovehiculele efectiv transportate la destinație.

6. DURATA CONTRACTULUI
6.1. Durata contractului este de la data semnării contractului până la data prestării în totalitate a serviciilor, dar nu mai târziu de 31.12.2026.
6.2. Mașinile vor fi preluate până cel târziu în data de 31.09.2026, în baza unei notificări prealabile din partea Beneficiarului, emisă cu cel puțin 2 zile înainte de efectuarea transporturilor.
6.3. Transporturile vor fi realizate în cel mult două zile consecutive.

7.  DOCUMENTELE AFERENTE CONTRACTULUI 
7.1. Documentele aferente prezentului contract sunt:
a) Caietul de sarcini;
b) Oferta prestatorului din S.E.A.P;
c) Factura întocmită de prestator;
d) Procesul-verbal de recepție;
e) Declarația de confidențialitate.

8. CARACTERUL CONFIDENŢIAL AL CONTRACTULUI 
8.1. Prestatorul va trata toate documentele și informațiile referitoare la contract ca având caracter confidențial, cu excepția celor care, făcând parte din dosarul achiziției publice, așa cum acesta este definit în Legea nr. 98/2016, au caracter de informație publică.
8.2. Prestatorul nu va divulga sau publica nicio informație cu privire la contract sau fără acordul prealabil scris al Beneficiarului.
8.3. Personalul Prestatorului implicat în derularea contractului va da o declarație de confidențialitate prin care se obligă că nu va divulga în nicio situație nicio informație la care ar putea avea acces în legătură cu obiectul și datele contractului/dosarului.
8.4. O parte contractantă va fi exonerată de răspundere pentru dezvăluirea de informaţii referitoare la contract dacă aceasta a fost obligată în mod legal să dezvăluie informaţia.

9. OBLIGAȚIILE PRESTATORULUI
9.1. Prestatorul se obligă să presteze serviciile de încărcare, transport pe platformă și descărcare pentru autovehiculele menționate la pct. 3.1, cu respectarea strictă a cerințelor din Caietul de Sarcini și a ofertei sale din SEAP.
9.2. Prestatorul se obligă să execute transporturile în termenele stabilite la articolul 6, utilizând personal atestat profesional și autospeciale autorizate conform legislației în vigoare.
9.3. Prestatorul este direct răspunzător și suportă riscul pieirii, avarierii, distrugerii sau furtului autovehiculelor din momentul începerii operațiunilor de încărcare și până la semnarea fără obiecțiuni a procesului-verbal de recepție la destinație.
9.4. Prestatorul are obligația de a deține și menține valabilă o poliță de asigurare CMR a cărei valoare asigurată per transport să acopere valoarea cumulată a autovehiculelor aflate simultan pe platformă/remorcă.
9.5. Prestatorul se obligă să asigure toate resursele tehnice auxiliare (echipamente de pornire, cărucioare de manevră) necesare manipulării în siguranță a vehiculelor cu roți sau mecanisme blocate, conform indicațiilor reprezentantului ANABI, fără a percepe costuri suplimentare.
9.6. Subcontractarea este permisă exclusiv către operatorii economici nominalizați în cadrul ofertei din SEAP. Prestatorul nu poate ceda obligațiile sale contractuale către terți nedeclarați.
9.7. În situația în care Beneficiarul formulează obiecțiuni la recepție, Prestatorul se obligă ca în termen de maximum 3 zile lucrătoare să clarifice situația remedierii sau despăgubirii bunului pe baza poliței CMR.
9.8. Prestatorul se obligă să nu pătrundă în habitaclul autovehiculelor (cu excepția manevrelor stricte de încărcare/descărcare dacă este cazul), să nu deschidă compartimentele sigilate și să nu permită accesul niciunei persoane neautorizate la bunurile transportate.
9.9. Pe parcursul tranzitului (inclusiv în perioadele de odihnă obligatorii ale șoferului), Prestatorul se obligă să staționeze autospecialele exclusiv în parcări securizate, iluminate și păzite, fiind interzisă abandonarea vehiculelor pe drumul public.

10. OBLIGAȚIILE BENEFICIARULUI
10.1. Beneficiarul se obligă ca, în baza prezentului contract, să achiziționeze serviciile de transport cu platformă pentru autovehicule, conform specificațiilor prevăzute în Caietul de sarcini, anexă la contract, în condițiile convenite în prezentul contract.
10.2. Beneficiarul are obligaţia de a pune la dispoziţia Prestatorului orice informaţii/documente specifice executării obligațiilor contractuale cu privire la serviciile de transport cu platformă a autovehiculelor.
10.3. Beneficiarul poate desemna o persoană de contact.
10.4. Beneficiarul și Prestatorul vor stabili de comun acord data și ora transportului bunurilor mobile care fac obiectul contractului.
10.5. Beneficiarul se obligă să încheie un proces verbal de recepție a bunurilor mobile.
10.6. Beneficiarul se obligă să notifice Prestatorul, în termen de 3 zile lucrătoare de la încheierea procesului verbal de recepție cu obiecțiuni, în cazul în care acesta în urma verificării formulează observații cu privire la serviciile de transport.
10.7. Beneficiarul se obligă să efectueze plata serviciilor prestate către Prestator numai după certificarea de către Beneficiar a faptului că serviciile de transport cu platforma au fost efectuate în conformitate cu cerințele prevăzute în prezentul contract, în conformitate cu prevederile legale în vigoare, respectiv art. 6 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, în baza facturii însoțite de procesul-verbal de recepție, fără obiecțiuni.
10.8. Beneficiarul are obligația de a efectua plata convenită în prezentul contract către prestator în termen de maxim 30 de zile de la data primirii facturii în sistemul național RO e-Factura. Factura se emite de Prestator după certificarea de către Beneficiar a faptului că serviciile de transport cu platforma au fost efectuate în conformitate cu cerințele prevăzute în caietul de sarcini, încheindu-se în acest sens un proces-verbal de recepție a bunurilor mobile, anexă la factura respectivă și remedierea eventualelor observații formulate de către Beneficiar.
10.9. Factura se comunică Beneficiarului prin sistemul național RO e-Factura. Dacă data scadentă este o zi nelucrătoare, termenul de plată va fi prorogat până la prima zi lucrătoare următoare acesteia. Plata serviciilor se va efectua în lei.
10.10. Beneficiarul nu va efectua, iar prestatorul nu va solicita, plăți în avans.
10.11. Dacă Beneficiarul sesizează nereguli în factură sau prezentarea unor date eronate sau incomplete, va returna factura în original. Un nou termen de plată va curge de la confirmarea de către Beneficiar a noilor facturi prezentate de către prestator, completate cu date corecte, potrivit normelor legale și contractului încheiat.

11. VERIFICAREA ȘI RECEPȚIA
11.1. Beneficiarul dreptul de a verifica modul de prestare a serviciilor, pentru a stabili conformitatea lor cu prevederile din Caietul de sarcini.
11.2. Recepția va fi efectuată în conformitate cu specificațiile Caietului de sarcini. Operațiunea de recepție implică:
a) identificarea serviciilor prestate;
b) constatarea eventualelor neconcordanțe ale prestațiilor în raport cu caietul de sarcini;
c) verificarea integrității fizice a autovehiculelor transportate.
11.3. Recepția se va face prin încheierea și semnarea unui proces-verbal de recepție, semnat de către reprezentanții Beneficiarului, cu mențiunea “fără obiecțiuni”.

12. SANCȚIUNI PENTRU NEÎNDEPLINIREA OBLIGAȚIILOR
12.1. În cazul în care Prestatorul nu îndeplinește obligaţiile asumate în termenul stabilit în prezentul contract, Beneficiarul are dreptul de a deduce din preţul contractului, sub formă de penalităţi, o cotă procentuală de 0,1 % pe zi de întârziere din valoarea contactului, până la îndeplinirea efectivă a obligațiilor.
12.2. În cazul în care Beneficiarul nu onorează factura în termenul prevăzut la pct. 10.8 din contract, atunci acesta are obligația de a plăti, sub formă de penalități, o cotă procentuală de 0,1% pe zi de întârziere din valoarea sumei ce reprezintă plata neefectuată, până la îndeplinirea efectivă a obligațiilor.
12.3.   În cazul în care există obiecțiuni la recepție, formulate de Beneficiar, Prestatorul nu poate solicita plata decât după prestarea în mod corespunzător a serviciului, după remedierea eventualelor observații, precum și după semnarea de către reprezentanții Beneficiarului a procesului-verbal de recepție a serviciilor, fără obiecțiuni. De asemenea, termenul obligației de plată a Beneficiarului, precum și eventualele penalități vor curge de la data semnării fără obiecțiuni a procesului verbal de recepție a serviciilor, conform cu pct. 11.3.

13. MODIFICAREA CONTRACTULUI
13.1. Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional ce va face parte integrantă din prezentul contract, numai în măsura în care această modificare nu presupune modificări substanțiale ale elementelor/condițiilor stabilite prin prezentul contract și/sau nu vizează modificarea unor elemente care au stat la baza întocmirii Caietului de sarcini, elemente care au fost esențiale în atribuirea prezentului contract și a căror modificare este de natură să creeze premisele încălcării prevederilor Legii nr. 98/2016 privind achizițiile publice.
13.2. Partea care are inițiativa modificării și/sau completării Contractului transmite celeilalte părți, spre analiză, propunerile sale motivate. Orice modificare unilaterală este nulă.
13.3. Prin excepție de la pct. 13.1, modificarea obiectului și a prețului contractului este permisă de drept în situația aplicării clauzei de revizuire prevăzute la pct. 5.1 - 5.3 din prezentul contract (renunțarea la transportul anumitor autovehicule și reducerea proporțională a prețului). De asemenea, părțile pot conveni modificări ale prețului sau obiectului contractului strict în condițiile și limitele prevăzute de art. 221 din Legea nr. 98/2016 privind achizițiile publice.

14. ÎNCETAREA CONTRACTULUI
14.1. Contractul poate înceta în următoarele cazuri:
a. la expirarea duratei pentru care a fost încheiat;
b. prin executarea obligațiilor prevăzute în contract.
14.2. Nerespectarea obligațiilor asumate prin prezentul contract de către una dintre părţi dă dreptul părţii lezate de a considera contractul rezoluționat, cu o notificare prealabilă de 10 de zile a părții în culpă, precum şi dreptul de a pretinde plata de daune-interese.
14.3. Beneficiarul îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale într-o asemenea măsură, încât îndeplinirea contractului respectiv ar fi contrară interesului public.
14.4. Beneficiarul îşi rezervă dreptul de a denunţa unilateral contractul printr-o notificare scrisă adresată Prestatorului, fără nicio compensație, în cazul în care față de acesta din urmă s-a deschis procedura insolvenței, și-a încetat/suspendat temporar activitatea sau și-a modificat sediul/punctul de lucru, fără notificarea prealabilă a Beneficiarului.

15. FORŢA MAJORĂ
15.1. Forța majoră este constatată de o autoritate competentă.
15.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
15.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
15.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia, şi de a lua orice măsuri care îi stau la dispoziţie în vederea limitării consecinţelor.
15.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximul 3 zile de la încetare.
15.6. Dacă forţa majoră acţionează sau se estimează că va acţiona o perioadă mai mare de 3 zile, fiecare parte va avea dreptul să notifice celeilalte părţi încetarea de drept a prezentului contract, fără ca vreuna dintre părţi să poată pretinde celeilalte daune-interese.

16. CESIUNEA
16.1. Creanțele născute din prezentul contract pot face obiectul cesiunii, doar cu acordul prealabil al Beneficiarului.
16.2.   Cesiunea nu afectează obligațiile născute din prezentul contract care vor rămâne în sarcina părților contractante așa cum au fost stipulate și asumate inițial.

17.  SOLUŢIONAREA LITIGIILOR
17.1. Beneficiarul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
17.2. Dacă după 15 zile de la începerea acestor tratative, Beneficiarul şi Prestatorul nu reuşesc să rezolve în mod amiabil divergenţa contractuală survenită, fiecare dintre părți poate solicita ca disputa să se soluționeze de către instanțele judecătorești competente din România.

18. COMUNICĂRI
18.1. Orice comunicare între părţi, referitoare la îndeplinirea prezentului contract, trebuie să fie transmisă în scris.
18.2. Orice document scris trebuie înregistrat atât în momentul transmiterii, cât şi în momentul primirii.
18.3. Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.
18.4. Părțile se obligă să comunice în scris una alteia, în termen de 3 zile de data producerii, orice modificare intervenită în date de contact ale societății, schimbarea sediului social etc.

19. DISPOZIȚIILE PRIVIND PRELUCRAREA DATELOR CU CARACTER PERSONAL
19.1. Colectarea,  prelucrarea și stocarea/arhivarea  datelor cu caracter personal se vor realiza în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE (Regulamentul general privind protecția datelor), în scopul realizării obiectivului contractului.
19.2. Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, neprelucrare sau transfer către terți ori publicare pe surse publice interne sau externe.
19.3. Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679/2016.

20. LIMBA CARE GUVERNEAZĂ CONTRACTUL
Limba care guvernează contractul este limba română.

21. LEGEA APLICABILĂ CONTRACTULUI
Contractul va fi interpretat conform legilor din România.

22. DISPOZIŢII FINALE
22.1.	În cazul în care o clauză sau o parte din prezentul contract va fi declarată nulă, clauzele rămase valabile vor continua să-şi producă efectele, cu excepţia cazurilor în care clauza sau partea anulată va conţine o obligaţie esenţială pentru validitatea şi/sau executarea contractului.
22.2	In cazul oricărei neconcordante între Contract, Oferta si Caietul de sarcini, vor prevala prevederile Contractului.
Prezentul contract s-a încheiat în 2 (două) exemplare originale, câte unul pentru fiecare Parte.


	BENEFICIAR:
AGENȚIA NAȚIONALĂ DE ADMINISTRAREA BUNURILOR INDISPONIBILIZATE

Director general

	                        PRESTATOR:




















ANEXA la Contractul de prestări servicii de transport cu platforma 
nr. _________ / _________

CENTRALIZATORUL AUTOVEHICULELOR OBIECT AL TRANSPORTULUI ȘI PREȚURILE UNITARE
SPECIFICAȚII FINANCIARE ȘI DATE DE IDENTIFICARE
Prezenta anexă constituie parte integrantă din contract. 
Prețurile unitare înscrise mai jos sunt ferme, neajustabile pe toată durata de derulare a contractului și includ toate cheltuielile accesorii necesare realizării serviciilor în condiții de deplină siguranță (carburant, diurne, manipulare specială, echipamente auxiliare, taxe de drum și asigurare CMR), în conformitate cu cerințele minimale din Caietul de Sarcini.

	Nr. Crt.
	Marcă și Model Vehicul
	Serie Șasiu (VIN)
	Locație Preluare
	Valoare Asigurată (EUR)
	Preț Unitar Ofertat per Vehicul (LEI, fără TVA)

	1
	AUDI A8
	WAUZZZ4H6FN014947
	Mun. Galați, jud. Galați
	20.000
	[Se preia din oferta SEAP]

	2
	HYUNDAI i30
	TMAHC51AAPJ037082
	Mun. Cluj-Napoca, jud. Cluj
	29.000
	[Se preia din oferta SEAP]

	3
	FIAT DUCATO CAPRON
	ZFA25000002N99141
	București, Sector 1
	40.000
	[Se preia din oferta SEAP]

	4
	AUDI TT
	TRUZZZFV1G1002239
	Râmnicu-Vâlcea, jud. Vâlcea
	28.400
	[Se preia din oferta SEAP]

	5
	MERCEDES BENZ E 200 D
	WDD2130041A004440
	Râmnicu-Vâlcea, jud. Vâlcea
	17.000
	[Se preia din oferta SEAP]

	6
	HYUNDAI KONA
	KMHK581GFLU071977
	Mun. Cluj-Napoca, jud. Cluj
	29.000
	[Se preia din oferta SEAP]

	7
	PORSCHE TAYCAN TURBO S
	WP0ZZZY1ZLSA65875
	Mun. Arad, jud. Arad
	71.000
	[Se preia din oferta SEAP]

	
VALOARE TOTALĂ ASIGURATĂ
	
234.400
	[Suma prețurilor de mai sus]



Valoarea totală a contractului (în litere): _____________________________ LEI fără TVA.

	BENEFICIAR:
AGENȚIA NAȚIONALĂ DE ADMINISTRAREA BUNURILOR INDISPONIBILIZATE

Director general

	                        PRESTATOR:




[bookmark: _Hlk238042501]FORMULAR DE PROPUNERE FINANCIARĂ ȘI LOGISTICĂ (GHID DE COMPLETARE)
Notă pentru ofertanți: Acest formular se va completa de către operatorul economic


PARTEA A: CENTRALIZATOR FINANCIAR PE SERII DE ȘASIU
Subsemnatul, [Nume și prenume], reprezentant legal al operatorului economic [Introduceți denumirea firmei], ne obligăm ca, în conformitate cu cerințele tehnice din Caietul de Sarcini, să prestăm serviciile de încărcare, transport pe autoplatformă și descărcare pentru vehiculele indisponibilizate, la următoarele prețuri unitare ferme:

	Nr. crt.
	Marcă și model vehicul
	Serie șasiu (VIN)
	Locație preluare
	Valoare asigurată (EUR)
	Preț unitar ofertat per vehicul (LEI, fără TVA)

	1
	AUDI A8
	WAUZZZ4H6FN014947
	Mun. Galați, jud. Galați
	20.000
	[de completat de ofertant]

	2
	HYUNDAI i30
	TMAHC51AAPJ037082
	Mun. Cluj-Napoca, jud. Cluj
	29.000
	[de completat de ofertant]

	3
	FIAT DUCATO CAPRON
	ZFA25000002N99141
	București, Sector 1
	40.000
	[de completat de ofertant]

	4
	AUDI TT
	TRUZZZFV1G1002239
	Râmnicu-Vâlcea, jud. Vâlcea
	28.400
	[de completat de ofertant]

	5
	MERCEDES BENZ E 200 D
	WDD2130041A004440
	Râmnicu-Vâlcea, jud. Vâlcea
	17.000
	[de completat de ofertant]

	6
	PORSCHE TAYCAN TURBO S
	WP0ZZZY1ZLSA65875
	Mun. Arad, jud. Arad
	71.000
	[de completat de ofertant]

	7
	HYUNDAI KONA
	KMHK581GFLU071977
	Mun. Cluj-Napoca, jud. Cluj
	29.000
	[de completat de ofertant]

	VALOARE TOTALĂ OFERTATĂ

	[Suma prețurilor de mai sus]



Valoarea totală ofertată (în litere): [de completat de ofertant] LEI fără TVA va trebui sa fie acceasi care va fi ofertata si in SEAP.


PARTEA B: CAPACITATEA LOGISTICĂ ȘI PROPUNEREA DE GRUPAJ
Ofertantul are obligația de a detalia mai jos modul în care va organiza transporturile în termenul maxim solicitat, cu respectarea limitelor poliței CMR.
1. Declararea flotei de autoplatforme utilizate:
· Autoplatforma 1 (Marcă/Număr înmatriculare): [de completat] / Capacitate utilă (kg): [de completat]
· Autoplatforma 2 / Remorcă (dacă este cazul): [de completat] / Capacitate utilă (kg): [de completat]
2. Scenariul de grupaj propus (Minim 2 vehicule per transport):
· Transportul nr. 1 (Locație/Vehicule): [Ex: Grupaj Râmnicu-Vâlcea - pozițiile 4, 5, 6]
· Transportul nr. 2 (Locație/Vehicule): [Ex: Grupaj Cluj-Napoca - pozițiile 2, 7]
· Transportul nr. 3 (Locație/Vehicule): [Ex: Grupaj Galați + București - pozițiile 1, 3]
3. Date privind Polița de Asigurare a Mărfii (CMR):
· Compania de asigurări emitentă: [de completat]
· Număr poliță și valabilitate: [de completat]
· Valoarea maximă asigurată per transport/eveniment: [de completat] EUR 
(Atenție: Trebuie să fie mai mare decât suma valorilor mașinilor din cel mai valoros grupaj propus la pct. 2).


PARTEA C: DECLARAȚIE PRIVIND CONDIȚIILE TEHNICE SPECIALE
Prin completarea și semnarea prezentului formular, confirmăm că:
1. Prețurile unitare includ toate costurile accesorii (carburant, diurne șoferi, taxe de drum/pod) și nicio altă taxă suplimentară nu va fi solicitată Autorității Contractante.
2. Deținem și vom aloca pe parcursul întregului contract echipamente specifice funcționale pentru pornire asistată (booster/starter) și manipulare autovehicule cu roți/cutii blocate (cărucioare de manevră sau alte asemenea dispozitive).
3. Autoplatformele utilizate permit încărcarea în siguranță a vehiculelor cu gardă la sol redusă, fără a le produce avarii structurale sau estetice.


Data completării: [zi/lună/an]
Operator economic,
[Denumirea formei juridice]
Reprezentat legal prin: [Nume și prenume]
Semnătura: 

